На основу члана 63. став 1. Закона о јавним набавкама («Службени гласник РС» број 124/2012, 14/2015 и 68/2015), Kомисија за јавну набавку образована Решењем број VIII број 404-312/19 од 23.10.2018. године, даје следеће

**II ПОЈАШЊЕЊЕ У ВЕЗИ СА ПРИПРЕМАЊЕМ ПОНУДЕ**

**За јавну набавку (услуге)VIII број 404-312/19**

**„**Консултантске услуге везане за приватно јавно партнерство у градском саобраћају“

**ПИТАЊЕ:**  *„Да ли постоји саобраћајна студија изводљивости пројекта за поверавање линијског превоза на територији града Ужица? Уколико постоји, молимо Наручиоца да исту стави на располагање свим заинтересованим лицима.“*

**ОДГОВОР:** .Наручилац нема израђену студију изводљивости пројекта за поверавање линијског превоза на територији града Ужица?

**ПИТАЊЕ:**  *„Молимо да прецизније дефинишете све обавезе будућег консултанта и да појасните да ли обавезе консултанта подразумевају и израду упоредне анализе облика јавно-приватног партнерства који би требало применити на пројекат за поверавање линијског превоза на територији града Ужица.*

*Посебно скрећемо пажњу на то да услуге консултанта који ће израдити предлог пројекта и саветовати Наручиоца приликом реализације пројекта ЈОО и у току поступка јавне набавке треба да обухвате и упоредну анализу ефикаснијег, економичнијег и бољег решења, јер ограничавајући улазни подаци у предметној конкурсној документацији који се односе искључиво на концесију не остављају могућност да консултант понуди Наручиоцу најефикасније, најекономичније и најбоље решење којим ће реализовати пројекат, који је пре свега у интересу грађана. Наиме истраживања показују да је велики број пројеката јавно-приватног партнерства којима се поверава комунална делатност локалног превоза , заправо реализован као ЈПП без елемената концесије, што се показало као економски исплативо и ефикасно решењеи за локалну самоуправу и за становништво.*

*Имајући у виду наведено, молимо Наручиоца да нам појасни због чега је овај пројекат ограничио натај начин да се може реализовати само као ЈПП са елементима концесије, у супротном молимо да се задатак -спецификација услуга будућег консултанта прошири и да израду упоредне анализе облика ЈПП који ће се применити.“*

**ОДГОВОР:**

Пружалац услуге је у обавези да изради упоредну анализу облика јавно-приватног партнерства који би требало применити на пројекат за поверавање локалног линијског превоза, пружање услуга пријема и отпреме путника и аутобуса на аутобуској станици у Ужицу и аутобуским стајалиштима на територији града Ужица.

Наручилац ће кроз измене конкурсне документације изменити спецификацију-опис услуге и ближе одредити обавезе пружаоца услуге.

Комисија за јавну набавку( услуге )VIII број 404-312/19 „Консултантске услуге везане за приватно јавно партнерство у градском саобраћају“